REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/202-16

3. oktobar 2016. godine

B e o g r a d

Z A P I S N I K

DRUGE SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 3. OKTOBRA 2016. GODINE

Sednica je počela u 11,06 časova.

Sednicom je predsedavao Đorđe Komlenski, predsednik Odbora.

Sednici su prisustvovali članovi Odbora: Vojislav Vujić, zamenik člana Petra Petrovića, Vesna Nikolić–Vukajlović, Vladan Zagrađanin, zamenik člana Zvonimira Stevića, Mihailo Jokić, zamenik člana Snežane R. Petrović, Zoran Krasić, Jelena Žarić Kovačević, Ljupka Mihajlovska, zamenik člana Saše Radulovića, Balint Pastor, Miroljub Stanković, Bojan Torbica, Srbislav Filipović, Gordana Čomić i Dejan Šulkić.

Sednici nisu prisustvovali članovi Odbora: Aleksandra Majkić, Biljana Pantić – Pilja, kao ni njihovi zamenici i Nenad Milić zamenik člana.

Sednici su prisustvovali: Saša Mogić, pomoćnik ministra državne uprave i lokalne samouprave, Ivan Bošnjak, državni sekretar u Ministarstvu državne uprave i lokalne samouprave i Mirjana Čojbašić, pomoćnik ministra finansija.

Na predlog predsednika Odbora, većinom glasova (sa devet glasova za, dva glasa protiv, jednim uzdržanim i jedan nije glasao) je usvojen predložen dnevni red sa dopunom

D n e v n i r e d

- Usvajanje zapisnika sa Prve sednice Odbora;

1. Razmatranje Predloga zakona o izmenama Zakona o finansiranju lokalne samouprave, koji je podnela Vlada;

2. Razmatranje Predloga za donošenje autentičnog tumačenja odredbe člana 6. Zakona o sticanju prava svojine na zemljištu, objektima i vodovima Privrednog društva za proizvodnju i preradu čelika Železara Smederevo d.o.o. Smederevo („Službeni glasnik RS“, broj 15/2016), koji je podneo narodni poslanik dr Aleksandar Martinović.

Pre početka odlučivanja o tačkama dnevnog reda, Odbor je većinom glasova usvojio zapisnik sa Prve sednice Odbora (sa deset glasova za, troje nije glasalo).

Prva tačka dnevnog reda. Razmatranje Predloga zakona o izmenama Zakona o finansiranju lokalne samouprave, koji je podnela Vlada.

U diskusiji po ovoj tački dnevnog reda učestvovali su: Ivan Bošnjak, državni sekretar u Ministarstvu državne uprave i lokalne samouprave, Mirjana Čojbašić, pomoćnik ministra finansija, kao i članovi Odbora Gordana Čomić, Dejan Šulkić, Ljupka Mihajlovska i Mihailo Jokić.

Odbor je razmotrio Predlog zakona o izmenama zakona o finansiranju lokalne samopurave, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je ovu odluku doneo većinom glasova (sa devet glasova za, jedan protiv, dva uzdržana i dvoje nije glasalo).

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje Predloga za donošenje autentičnog tumačenja odredbe člana 6. Zakona o sticanju prava svojine na zemljištu, objektima i vodovima Privrednog društva za proizvodnju i preradu čelika Železara Smederevo d.o.o. Smederevo („Službeni glasnik RS“, broj 15/2016), koji je podneo narodni poslanik dr Aleksandar Martinović.

U diskusiji po ovoj tački dnevnog reda učestvovali su Gordana Čomić i Zoran Krasić, članovi Odbora.

Predsednik Odbora, Đorđe Komlenski, obrazložio je razloge za donošenje autentičnog tumačenja.

Odbor je razmotrio Predlog za donošenje autentičnog tumačenja odredbe člana 6. Zakona o sticanju prava svojine na zemljištu, objektima i vodovima Privrednog društva za proizvodnju i preradu čelika Železara Smederevo d.o.o. Smederevo („Službeni glasnik RS“, broj 15/2016), koji je podneo narodni poslanik dr Aleksandar Martinović.

Odbor je ocenio da je Predlog za donošenje autentičnog tumačenja opravdan, pripremio Predlog autentičnog tumačenja i odlučio da ga dostavi Narodnoj skupštini po hitnom postupku.

Odbor je ovu odluku doneo većinom glasova (sa devet glasova za, troje protiv, jedan nije glasao i uzdržanih nije bilo).

Za predstavnika Odbora u Narodnoj skupštini određen je Đorđe Komlenski, predsednik Odbora.

Sednica je završena u 11,54 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović Đorđe Komlenski